|  |
| --- |
| PATVIRTINTA |
| Klaipėdos miesto savivaldybės |
| tarybos 2019 m. balandžio 12 d. |
| sprendimu Nr. T2-113 |

# Klaipėdos miesto savivaldybės administracijos direktoriaus PAVADUOTOJO PAREIGYBĖS APRAŠYMAS

**I SKYRIUS**

**PAREIGYBĖS CHARAKTERISTIKA**

1. Klaipėdos miesto savivaldybės administracijos direktoriaus pavaduotojas yra politinio (asmeninio) pasitikėjimo valstybės tarnautojas.

# II SKYRIUS

# PASKIRTIS

2. Klaipėdos miesto savivaldybės (toliau – savivaldybė) administracijos direktoriaus pavaduotojo (toliau – valstybės tarnautojas) pareigybės paskirtis – jo kompetencijai priskirtais klausimais įgyvendinti įstatymus, Lietuvos Respublikos Vyriausybės nutarimus ir savivaldybės tarybos sprendimus savivaldybės teritorijoje ir vykdyti savivaldybės administracijos vidaus administravimą.

**III SKYRIUS**

**VEIKLOS SRITIS**

3. Šias pareigas einantis valstybės tarnautojas vykdo specialiosios veiklos srities – administracinių sprendimų priėmimo, įstatymų ir administracinių sprendimų įgyvendinimo kontrolės, įstatymų nustatytų administracinių paslaugų teikimo, viešųjų paslaugų teikimo administravimo ir bendrosios veiklos srities – vidaus administravimo – funkcijas.

**IV SKYRIUS**

**SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI**

4. Šias pareigas einantis valstybės tarnautojas turi atitikti šiuos specialiuosius reikalavimus:

4.1. turėti aukštąjį universitetinį arba jam prilygintą išsilavinimą;

4.2. išmanyti savivaldybės administracijai priskirtų funkcijų vykdymą, vietos savivaldą ir viešąjį administravimą reglamentuojančius teisės aktus;

4.3. atitikti reikalavimus, būtinus išduodant leidimą dirbti ar susipažinti su įslaptinta informacija;

4.4. mokėti dirbti kompiuteriu „MS Office“ programiniu paketu.

# V SKYRIUS

# ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Siekdamas užtikrinti efektyvią savivaldybės administracijos veiklą, šias pareigas einantis valstybės tarnautojas savo kompetencijos, priskirtos patvirtinta savivaldybės administracijos struktūra, srityje vykdo šias funkcijas:

5.1. pagal priskirtas kuruojamas veiklos sritis kontroliuoja ir koordinuoja savivaldybės administracijos struktūrinių padalinių ir jų reguliavimo sričiai priskirtų savivaldybės įmonių ir savivaldybei pavaldžių įstaigų darbą;

5.2. dalyvauja rengiant savivaldybės administracijos strateginius, metinius planus, savivaldybės biudžeto projektą ir teikia siūlymus;

5.3. kontroliuoja projektų, finansuojamų Europos Sąjungos struktūrinių fondų lėšomis, rengimą, įgyvendinimą;

5.4. kontroliuoja savivaldybės biudžeto asignavimus, skirtus biudžeto programoms vykdyti;

5.5. užtikrina finansų kontrolės įgyvendinimą;

5.6. kontroliuoja ir užtikrina teisės aktų įgyvendinimą savivaldybės teritorijoje;

5.7. analizuoja, teikia išvadas ir siūlymus dėl pavaldžių padalinių veiklos gerinimo;

5.8. vertina tiesiogiai pavaldžių valstybės tarnautojų tarnybinę veiklą, teikia siūlymus savivaldybės administracijos direktoriui dėl pavaldžių padalinių darbuotojų skatinimo, priedų ir priemokų, nuobaudų skyrimo;

5.9. planuoja tiesiogiai pavaldžių padalinių valstybės tarnautojų ir darbuotojų mokymą bei kvalifikacijos kėlimą, sprendžia dėl siuntimo į komandiruotes tikslingumo;

5.10. pagal kuruojamas sritis inicijuoja komisijų ir darbo grupių sudarymą, kontroliuoja ir koordinuoja jų veiklą;

5.11. teikia savivaldybės tarybai ir savivaldybės administracijos direktoriui ataskaitas ir pasiūlymus kuruojamos srities klausimais;

5.12. pagal savo kompetenciją atstovauja savivaldybės administracijai įvairiose Lietuvos ir užsienio valstybių (savivaldybių) ir visuomeninėse institucijose, organizacijose ir įstaigose;

5.13. pagal suteiktus įgaliojimus vizuoja ir (ar) pasirašo kuruojamų savivaldybės administracijos struktūrinių padalinių rengiamus dokumentus;

5.14. atlieka kitas vidaus administravimo funkcijas;

5.15. nesant direktoriaus, pavaduoja savivaldybės tarybos nustatyta tvarka.

6. Vykdo kitas Lietuvos Respublikos įstatymų ir kitų teisės aktų numatytas funkcijas ir vienkartinio pobūdžio savivaldybės administracijos direktoriaus pavedimus.

## VI SKYRIUS

## ŠIAS PAREIGAS EINANČIO VALSTYBĖS TARNAUTOJO PAVALDUMAS

7. Šias pareigas einantis valstybės tarnautojas yra pavaldus savivaldybės administracijos direktoriui.

Susipažinau

\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)